Nimic despre Fundaţia Gojdu ! 


Am aşteptat cu nerăbdare prima săptămână din luna lui Cuptor, la sfârşitul 
căreia aveam să fac o vizită la Budapesta. Nici o altă capitală europeană nu îmi 
trezeşte un atât de viu interes precum acest oraş. Mi-am propus să văd, să 
înţeleg, să rotunjesc imaginea unor personaje, instituţii de cultură ce au jucat un 
rol important în biografia lui Eminescu, a civilizaţiei româneşti, în general, a 
căror istorie am evocat-o în cercetările mele de la Viena. Acum am prilejul să le 
redescoper urmele la Budapesta (nobilii Şina, Nako, publicaţiile ’ Familia ” 
” Albina”, ’ Federaţi unea”, ,, etc). 

Lăsând la o parte prejudecăţi istorice ancestrale, fixate cu obstinaţie în 
subconşient, amestecate cu stereotipuri având origini livreşti (extremism, 
iredentism, şovinism, reconcliere şi altele ”eiusdem farinae ”), consider că orice 
raportare corectă la realitatea obiectivă trebuie să pornească de la o judecată 
imparţială, ”sine im et studio”, a trecutului istoric, pentru a ajunge la o 
reconciliere a acestuia cu prezentul. 

Deşi este un examen dificil, sper să ajung să fiu corect cu mine însumi, 
negând permanenta concluzie a oricărui pesimist observator, conform căreia 
lumea înconjurătoare este rezultatul în oglindă al unei percepţii subiective a unei 
realităţi obiective. 

Trecând peste aceste temeri fireşti, reţin cel puţin una, anunţată de 
Buletinul Meteo, care prognozează temperaturi neobişnuit de mari pentru luna 
Iulie, făcând să dogorească nu numai pusta, ca într-un pustiu saharian, dar şi 
caldarâmul milenar al urbei aşezată pe malul Dunării. 

Plec în această călătorie de la Gara de Sud a Vienei, un punct de întretăiere 
a rutelor feroviare europene, forfotind ca un stup de albine, cu roiuri de turişti 
din toate colturile lumii. Urc cu nerăbdare într-un tren ce mă va aburca în 

capitala Ungariei, oraşul despre care auzisem atâtea legende. 

După câteva experienţe ratate în trenurile româneşti de o antichitate 
remarcabilă, nu-mi închipuiam că o călătorie pe drum de fier poate fi o 
voluptoasă desfătare: la 160 km/h, silenţiozitatea şi lipsa zgomotului 
arhicunoscut al roţilor de tren, îmi dau un sentiment de siguranţă. în supliment la 
biletul de călătorie se include prezenţa discretă dar omniprezentă a aerului 
condiţionat, confortul vizibil şi mai ales curăţenia exemplară, toate sub formă de 
”bonus ”, creindu-mi un sentiment de bună dispoziţie. 

Un display de date, mare cât un ecran de televizor, aşezat într-un loc 
vizibil, mă pune la curent cu reperele călătoriei (itinerar, distanţă, viteză, timp, 
staţii etc) aşa cum se întâmplă în avioanele ce zboară la mari înălţimi. De altfel, 
prin forma aerodinamică a locomotivei, dar mai ales prin iuţeala ameţitoare de 
până la 250 km/h, denumirea de ”Railjet ” este un inspirat cognomen. 

Cu o punctualitate de ceas elveţian, trenul se pune în mişcare, tară 
gesticulaţia teatrală a impegaţilor din haltele ponosite de pe la noi, părăsind într- 
o clipită eleganta gară, întocmire de arhitecţi curajoşi dar pragmatici, proiect ce 
contrastează desigur cu clasica înfăţişare de timpuri trecute a Vienei. 

în curând îmi apare în faţa ochilor un peisaj de vis. Trecând printre lanurile 
de eoliene, cu elicea lor domoale, miscându-se în ritm de vals, am senzaţia că 
plutesc într-o altă dimensiune, în care aripile văzduhului s-au pogorât pe 
pământ, iar călătorii se strecoară, sub adierea vântului, printr-o pădure ireală, 
mişcată de mecanisme nevăzute. 

Asist cu uimire la o defilare de privelişti bucolice, de parcă ne-am afla pe 
meleagurile unui nou grânar al Europei şi, deşi viteza este ameţitoare, nu pot să 
nu remarc ordinea nemţească, meticuloasa grijă a lucrului bine făcut, 
omniprezenta mână de gospodar, care îşi chiverniseşte casa, curtea şi grădina, nu 
pentru că este inspectat de ochii curioşi ai călătorilor ocazionali, ci pentru că aşa 
este firea acestor oameni la locul lor, în tot ceea ce fac. 

Ajung în spaţiul MAV-ului maghiar şi, dintr-o dată, staţiile şi haltele de 
tren par foarte asemănătoare, unele, doar unele, cu cele de la noi: pereţi jerpeliţi, 
călători cam posomorâţi, în fine, excepţii de contrapunct de la monotonia gărilor 
de o perfecţiune şi simplitate funcţională, tipic nemţească. 

Nici nu am timp să continui şirul de revelaţii edificatoare, din păcate 
aducându-mi aminte, prin comparaţie, de amarele realităţi feroviare de pe la noi, 
că iată-mă ajuns la destinaţie. 

Un burg vienez, în variantă autohtonă 

Nesâcâit de formalităţile controlului vamal (ei în Schengen, noi passe !) 
cobor în Gara de Est - Keleti Pălyaudvar - monument de istorie feroviară, cu a 
sa vetustă arhitectură în stil eclectic, ce nu mă impresionează câtuşi de puţin, în 
ciuda faţadei renovate şi a frescelor din sala de bilete. Apreciez însă statuile 
impunătoare şi pitoreşti ale lui George Stephenson, creatorul primei locomotive- 
vapor şi a lui James Watt, cel care a perfecţionat motorul cu abur, şi mă întreb 
dacă, în zona Aeroportului H. Coandă din Bucureşti, marele inventator nu ar 

merita un monument, tot la fel de impozant precum morcovul cu cartof din Piaţa 
Palatului (dacă tot vorbim de simboluri identitare) ! 

Un taxi cu preţ corect mă preia de la gară, conducându-mă la hotelul situat 
în Pesta, pe malul Dunării, foarte aproape de celebrul Pod cu Lanţuri şi de 
Academia de Ştiinţe, din Piaţa Szechenyi Istvăn. 

Oraşul mi se pare o copie de dată recentă a Vienei, cu clădiri elegante, în 
stiluri diferite, de la Art Nouveau, la tentative de modernism bine temperat. Un 
impuls edilitar impetuos, născut în secolul al XlX-lea, conferă oraşului revanşa 
schimbării la faţă, prin ştergerea ştampilei de paşalâc otoman, şi recuperarea 
nobleţei aristocratice de tip european. Bulevardele sunt corect trasate, lăsând 
spaţii aerate pentru pietoni, tramvaie sau autobuze. Un metrou impresionant 
(considerat primul din lume angrenat de puterea curentului electric) adaugă un 
plus de comfort unei circulaţii destul de aglomerate, amintind de marile capitale 
ale lumii. 

Budapesta -un oraş convulsionat de mari distrugeri, petrecute în timpul 
războiaielor din ultimul secol, si-a sters cu demnitate hidoasele urme ale 
clădirilor avariate, a refăcut configuraţia monumentelor, podurilor, caselor, 
pieţelor lovite de bombardamente şi nu pot să nu fac comparaţie cu Bucureşti, 
unde Teatrul Naţional, Hotel Splendid şi alte clădiri importante nu au mai fost 
refăcute, sau au fost reparate abia după decenii, cum a fost aripa dinspre statui a 
Universităţii ! Ce să mai spunem despre Muzeul Naţional de Istorie, o ruină 
dureroasă pe harta capitalei româneşti, exemplu viu de indiferenţă crasă a 
politicienilor faţă de problematica istoriei naţionale. 

în oraşul vizitat anual de milioane de vizitatori, pelerini din patru colţuri ale 
lumii, căutând cu GPS-ul de pe telefon o Mecca izbăvitoare în fiecare cartier al 
Budapestei, bat în lung şi în lat oraşul, animând sub forma unei mişcări 
browniene, imaginea unui burg de un clasicism conservator, trezit din 
sobrietatea sa proverbială de personaje cu fizionomii vesele, căutând la nesfârşit 
edenul unor noi puncte de distracţie. 

în ziua sosirii mele, o manifestaţie colorată, în evantaiul curcubeului, 
străbate ostentativ străzile acestei metropole. Iconoclasta Budapestă s-a 
transformat în capitala unei gay - parade, întrecute însă în pitoresc doar de 
forţele speciale de ordine, impresionante ca număr şi dotare, plasate în preajma 
Podului cu Lanţuri, preocupate să păstreze desigur liniştea zonei 
guvernamentale de dincolo de Dunăre. 


3 



Cultură şi spiritualitate românească, pe malurile Dunării 


în gândul meu s-a născut un plan: să îmi organizez hoinăreala cu valenţe 
instructiv-recreative, pe trei coordonate: vizitarea obiectivelor turistice de o 
mare încărcătură istorică şi culturală a Capitalei maghiare, apoi locurile evocând 
prezenţa românească, în special cartierele locuitorilor vorbitori de limba română 
din vremea debutului lui Eminescu şi, în sfârşit, celebra Curte Gojdu. 

Voi începe scanarea trecutului acestui oraş, operând mai întâi o selecţie 
severă din multitudinea de puncte de atracţie: muzee de artă (. Muzeul Naţional 
Ungar, Muzeul de Istorie al Budapestei, Muzeul Ludwig de Artă Contemporană, 
Muzeul de Etnografie, Muzeul de Artă Aplicată, Muzeul de Istorie Naturală), 
muzee şi case memoriale (Muzeul Memorial Bela Bartok, Muzeul Ferenc Hopp 
de Arte Asiatice, Muzeul Vasarely sau Muzeul Memorial Franz Liszt), ori - de 
ce nu- muzee pitoreşti, de un exotism aparte: Muzeul Houdini, dedicat 
celebrului artist de origine maghiară, expert al evadărilor imposibile, Muzeul 
Ciocolatei - Szamos, Muzeul Casa Terorii, Muzeul Pinball din Budapesta, 
Muzeul Metroului Budapestan sau Muzeul Căilor Ferate. Constat că oferta este 
excesiv de generoasă. De aceea, asemenea măgarului lui Buradan, neputând să 
aleg, las pentru ultima zi a vizitei luarea unei decizii şi, schimbând planul 
iniţial, mă urc într-un autobuz ”Hop On/Hop Off”, care mă va purta în cele mai 
importante locuri ale metropolei. 

încep călătoria, încântat de feerica imagine a Dunării, o panoramă de 
neuitat, văzută de pe înălţimile unde tronează de secole Castelul Buda. 

Dunărea - Darul lui Dumnezeu ! 

Dunărea este darul lui Dumnezeu oferit acestui popor (19 localităţi 
importante ale Ungariei sunt aşezate pe malul fluviului - ca să nu amintim decât 
de câteva: Gyor, Komârom, Esztergom - locul de naştere al primului suveran 
maghiar - Ştefan, Visegrâd, Budapesta, Mohâcs), aşa cum în vechime fluviul a 
fost darul divinităţii oferit Europei, adăpostind una dintre cele mai vechi culturi 
si civilizaţii umane. Limesul de Răsărit si de Nord al lumii romane, Dunărea a 
devenit peste secole graniţa despărţitoare a două mari imperii, creştin şi otoman, 
aflate într-o ireconciliabilă relaţie antagonică. 

Cele mai crâncene lupte între cele două civilizaţii, care au durat aproape 
patru secole, au avut ca miză obţinerea supremaţiei asupra acestui fluviu, 
încleştările sângeroase desfăşurându-se în punctele strategice vitale: Nicopole 

(1396), Belgrad (1456), Mohâcs (1526), Viena (1529), Esztergom (1543), Viena 
(1683), Războiul Crimeei (1853-1856) şi războiul de la 1877. Astăzi, Dunărea, 
câmp tactic, cu valoare geo-strategică vitală a continentului, a devenit Coridorul 
VII al Uniunii Europene, fiind una dintre cele mai importante căi comerciale, în 
lungime de peste 2300 km. Rpetându-se istoria, bătrânul Danubiu a redevenit 
graniţa fragilă în calea invaziilor dinspre Orient (frontieră botezată Schengen ). 

Multe din marile metropole ale Europei sunt aşezate pe malul unui fluviu, 
din diverse cauze, în primul rând din raţiuni economice, sau de asigurare a 
resurselor de apă pentru o populaţie numeroasă, fie că s-a numit aceasta Sena, 
Tamisa, Rin, Tibru, Volga, Neva, Moldava, Dunărea sau Dâmboviţa, dar 
singurul fluviu european, născător de metropole (Viena, Bratislava, Budapesta, 
Belgrad), unic în lume, fiindcă străbate 10 ţări, este anticul Danubiu. 

Străjuind cursul fluviului pe o înălţime inexpugnabilă, Dealul Gellert, 
complexul medieval Buda, construit în secolele XVII-XVIII, reuneşte Palatul - 
( Kirăly-Palota sau Kirălyi Văr), Piaţa Sf. Gheorghe, precum şi cartierul 
rezidenţial. Aici, în zilele noastre, au loc numeroase evenimente: festivalul de 
folclor, festivalul vinului şi concerte simfonice la palat. în trecut, pe aceleaşi 
locuri se petreceau întâmplări de o grandoare colosală, la fel de importante: 
asedii, încoronări, concilii, ceremonii fericite (regale nunţi) sau triste (prohodiri 
de regi şi împăraţi). 

Un moment emoţionant a fost întâlnirea cu biserica în stil gotic a 
Castelului Buda, cu hramul Sfintei Fecioare Maria, cunoscută şi sub numele de 
Catedrala Matei Corvin, biserica de încoronare dinastică, lângă care tronează, 
evident pentru temperarea şi echilibrarea efuziunilor patriotice transilvănene, 
măreaţa statuie a Regelui Ştefan cel Sfânt. Constat că acest important personaj al 
istoriei maghiare, mădular de nobil cu sânge românesc ( Ioan Corvin de 
Hunedoara ), singurul erou de origine valahă ce a cucerit "Mânu militari” Viena, 
ceilalţi venind doar cu jalbe la ” drăguţul de împărat ”, este obiect şi subiect de 
veneraţie în capitala de pe malul Dunării. 

Biserica lui Matei Corvin 

Alături se află Bastionul Pescarilor, cu ale sale 7 turnuri, de unde se pot 
admira priveliştile oraşului. 

Imagina Dunării de pe citadela Buda 



Statuia lui Ştefan cel Sfânt , din preajma Bisericii lui Matei Corvin 

Mulţi turişti preferă să escaladeze colinele istorice ale Budei cu ajutorul 
funicularului, unul dintre cele mai faimoase din lume, o replică a şarpelui 
suspendat, descris cândva de Geo Bogza, operând între Petrila şi Anina, cale de 

6 km, ducând peste dealuri şi genuni trunchiuri răpuse de copaci 

Cobor pe un drum cu serpentine spre celebrul Pod cu Lanţuri ( Budapest 
Lanchid ), pentru a admira, în imediata apropiere, construcţia Academiei de 
Ştiinţe a Ungariei, despre care voi aminti mai târziu. 

Parcurgând traseul de promenadă aşezat pe cheiul fluviului, observ şirul de 
nave modeme de croazieră, cheiurile, dotările tehnice, marcând astfel în mod 
vizibil faptul că Sediul Comisiei Dunării, expulzate din România înainte de al 

Doilea Război Mondial, dar găzduită la Budapesta, şi-a făcut bine treaba, 
transformând acest oraş într-un port în toată regula. 

Deodată, pe malul Dunării apare o lebădă albă - somptuoasa clădire a 
democraţiei - Parlamentul. Monumentul arhitectonic este construit la sfârşitul 

secolului trecut pentru a marca un mileniu de la fondarea statului maghiar, fiind 
o copie a clădirii parlamentului londonez. 

Un design ornamental bogat, îmbinând stilul neo-gotic, cu cel al Renaşterii 
sau al Barocului târziu, pune în evidenţă o clădire (considerată a treia din lume), 
adăpostind un for parlamentar. 

în interior se pot admira fastuoasele scări, acoperite cu covor roşu, precum 
şi sala care prezintă Coroana Regală Maghiară , cunoscută şi sub numele de 
” Coroana Sf. Ştefan ”, inclusiv ”coronation re gal ia” (sabia, sceptrul, mantia 
regală, bijuteriile înoronării etc). 

Bijuteriile regale au fost sechestrate de armata americană, după cel de-al 
Doilea Război Mondial, ca pradă de luptă, dar au fost returnate statului maghiar 
de preşedintele Jimmy Carter, în anul 1978. 

Mă întreb dacă nu ar fi bine ca la Bucureşti, cu ocazia Sărbătorilor 
Centenarului, să se propună ca simbolurile milenare ale civilizaţiei carpato- 
dunărene ( Tăbliţele de la Tărtăria, Statueta Gânditorului de la Hamangia, 
Brăţările din aur dacic, celebrul coif de aur de la Coţofeneşti etc) să fie etalate 
într-o expoziţie temporară, într-un loc cu mare expunere, vizitat de zeci de mii 
de turişti străini (Palatul Parlamentului ) decât să stea în buncărul - tezaur al 
Muzeului Naţional de Istorie de pe Calea Victoriei, văzut anual doar de câteva 
sute ? De ce la Budapesta se poate iar la noi nu ? Fiindcă ungurii ştiu să treacă 
peste orgolii personale, fiind mult mai raţionali şi pragmatici ! 

Incontestabil, Budapesta este renumită mai ales pentru stilul elegant şi 
sofisticat al palatelor, treatrelor, muzeelor dar şi al localurilor sale, amintind că 
nu a trecut decât un secol de când Ungaria purta cu mândrie titlul de capitală 
imperială. Printre acestea din urmă merită văzută Braseria Gellert, considerată 
cea mai veche braserie a capitalei, Gerbeaud Cafe, cu interiorul său poleit în aur, 
cu marmură de calitate şi lemnul de esenţe rare, precum şi ”New York Cafe ” - 
apreciată, pe drept cuvânt, drept cea mai frumoasă cafenea din lume, căreia 
trebuie să îi adăugăm elegantul Restaurant Gundel, considerat decenii întregi cel 
mai select local al Budapestei. 

Timpul nu mi-a permis însă să văd alte două obiective interesante: 
reşedinţa regală Godollo, situată la 30 km de capitală, aflată odinioară în 
proprietatea Baronului aromân Şina, precum şi Citadela Visegrăd, devastată în 

timpul ocupaţiei turceşti, a cărei reconstrucţie nu s-a terminat nici în zilele 
noastre. Ajungând la acest subiect, să menţionăm un monument istoric din 
perioada Pas alicului de la Buda : mormântul GUI Baba, construit în 1543, un 
misterios poet derviş, venerat de pelerini din întreaga lume islamică. El îmi 
aminteşte de un loc sacru musulman, mausoleul lui Sari Saltuk Dede, de la 
Babadag, construit în vremea Sultanului Baiazid (1484). 

Soliman Magnificul, cel care a îngrozit Europa, şi-a găsit sfârşitul în 
apropiere de Szigetvâr, în sudul Ungariei, în timp ce se îndrepta să atace Viena, 
după cum anunţau cercetătorii maghiari, în 2013. Aceasta nu a împiedicat 
puterea musulmană să transforme bisericile în moschei, numai la Buda 
ridicându-se nu mai puţin de 26 de astfel de monumente de cult islamic. 

O falsă problemă: factorul civilizator ! 

Am evocat anterior trei nume pe harta Budapestei ( Podul cu Lanţuri, 
Academia de Ştiinţe a Ungariei, Matei Corvin), constituind repere semnificative 
în programul vizitei mele în capitala ungară. Voi încerca să le descriu, pentru a 
mă raporta corect la o problemă de interculturalism româno -maghiar: aşa zisa 
primordialitate a unei culturi şi civilizaţii asupra celeilalte, mai precis mult 
lăudatul rol civilizator exercitat de cultura maghiară asupra societăţii româneşti, 
şi de aici superioritatea absolută a civilizaţiei panonice asupra celei valahe, 
teorie pe care unii încearcă în van să o acrediteze, într-o manieră de un tezism 
ostentativ, etalată cu un entuziasm debordant! Exemplele următoare ar putea să 
tempereze excesul unora 

” Podul cu Lanţuri ” sau Podul de la Cernavodă ? 

Podul cu Lanţuri simbolul oraşului, este străbătut sistematic de cohorte 
de turişti năvălitori, făcând legătura între cele două maluri surori ale Dunării. 
Podul uneşte estul de vestul capitalei, respectiv Buda de Pesta, contribuind de 
fapt la unificarea Capitalei, în 1873, într-un singur polis urban, aşa cum podul 
construit de Anghel Saligny uneşte cele două maluri al Dunării, la Cernavodă. 
Construcţia este o minune arhitectonică (atât din punct de vedere tehnic dar şi 
estetic), fiind o emblemă cu care locuitorii Budapestei se mândresc pe bună 
dreptate (un Brooklin Bridge, în variantă europeană), aşa cum şi Podul Carol I a 
fost, la vremea lui, o minune a ingineriei europene. La noi, însă, Dunărea este 
străjuită de Doi Dorobanţi, nu de doi Lei ! 

Stema Baronului Şina pe piciorul ” Podului cu Lanţuri ” 

A fost înălţat, piesă cu piesă, aduse din Bătrânul Albion, la mijlocul 
secolului trecut, de doi constructori britanici, având ca model un faimos pod de 
peste Tamisa - Podul Marlow. Lanţurile impresionează, dar nu ca simbol de 
robie ci de emancipare, iar prezenţa faimoşilor lei, modele imitând monumentul 
leonin din Piaţa Trafalguar, dau senzaţia de măreţie perpetuă. 

Deşi poartă numele unui faimos politician din această ţară, despre care vom 
vorbi mai la vale, care a avut iniţiativa construirii podului, acesta nu s-ar fi putut 
realiza dacă bogatul om de afaceri, Gheorghe Şina, ortodox, cu reşedinţa în 
Viena, a cărui avere era comparabilă, la mijlocul secolului al XlX-lea, cu aceea 
a familiei Rotschild, nu ar fi oferit bani, din fondurile sale personale, pentru 
finalizarea şi lărgirea proiectului acestui pod. 

Drept urmare, pe soclul unui leu, aflat în partea de sud-vest a podului, 
înspre Buda, se află stema familiei Şina, pe scutul căreia se află deviza 

”SERVARE INTAMINATUM” ( Rămâi integru ), iar pe celălalt este numele lui 
Szechenyi Istvăn. 



Baron George Simon Şina (1782-1856) 

Această stemă s-a aflat pe unul dintre vitraliile bisericii catedrale Votivkirche 
din Viena, până în cel de al Doilea Război Mondial, când bombardamentele 
americane au distrus-o, în rând cu blazoanele celor mai importanţi nobili ai 
Imperiului Austro-Ungar. 



Blazonul Familiei Şina {Podul cu Lanţuri ) 

„ Siebenbiirgen Land des Segens, Land der Fiille und der Kraft. " 


/V 

In folclorul săsesc se spune că ” Transilvania este pământ binecuvântat, al 
abundenţei şi puterii Din bogăţia acestui pământ românesc s-au făcut averi 
colosale, iar din aceste domenii seniorale s-au născut palate şi castele, titluri 
nobiliare 

Datorită averii dobândite în Banat, la Hodoş şi Kisdia, Georg Simon Şina, 
a primit titlul de ”Freiherr von Hodos und Kisdia în prezent, localitatea 
aceasta se numeşte Brestovăt, Jud. Timiş. Ea a fost atestată documentar la anul 
1440, sub denumirea Brestowetz, aparţinătoare de Cetatea Şoimoş; în anul 1583, 
în Chizdia (Coşarii) se aşează familii de români ardeleni; între 1723-1725 au 
fost colonizate 106 familii de muntenegreni (sârbi), primele colonizări cu 
populaţie maghiară şi slovacă având loc abia în anul 1797. Tot în această 
localitate, în satul Teş, se aşează familii de slovaci, sosite din partea de nord a 
Ungariei, din părţile Bratislavei ( Pozsonj ), pe la mijlocul secolului al XlX-lea. 
în schimb, în satul Lukarecz populaţia majoritarpă era de etnie sârbă, având 
religia ortodoxă. în prezent satele componente sunt: Brestovâţ, Coşarii (fost 
Chizdia), Kis Gyal ( Gialu Mic), Hodoş, Lucareţ şi Teş . 

Baronul Şina era implicat în negoţ nu numai la Viena, Budapesta, unde 
avea o impresionantă avere imobiliară, dar şi la Bucureşti, unde purta 
corespondenţă cu domnitorul Alexandru Ioan Cuza, în Balcani, în Rusia dar şi 
în Egipt şi India. Comerţul pe Dunăre, liberalizat după Tratatul de la 
Adrianopole, a fost o mină de aur pentru negustorii îndrăzneţi, vizionari şi 
tenaci, printre ei aromânii Şina şi Dumba (regii bumbacului, lânii, lemnului, 
cărbunelui, sării, tutunului). 

Prin potenţa financiară, bancherii Şina deveneau indispensabili oricărui 
politician. De aceea, Baronul Şina a fost cel mai apropiat colaborator al contelui 
Szechenyi Istvân, rolul său în istoria acestei ţări fiind de netăgăduit 

Un alt nume de referinţă în istoria Imperiului Austro-Ungar, baronul 
Nicolae Dumba, deţinător al unui splendid Palat la Viena (vis a vis de Stadtpark) 
a cumpărat proprietăţi şi în România, împreună cu fratele său, Mihail, dintre 
care amintim Palatul Stolnicului Cantacuziono, aflat în localitatea Afumaţi/Ilfov, 
terenuri agricole la Bragadiru (10.500 ha). Multe alte proprietăţi, deţinute în 
România, vor fi menţinute de familie până în preajma Primului Război Mondial. 

Palatul Cantacuzino-Dumba din Afumaţi/Ilfov 

(cf. http://monumenteuitate.org/en/monument/961/Afumati-Cantacuzino-Dumba) 


Nicolae Dumba, cel care a creat acest imperiu, se căsătorise cu românca Matilda 
Ghermani, fraţii Ghermani fiind bancheri, politicieni şi mari proprietari, la mijlocul secolului 
al XlX-lea. Aceştia aveau averi însemnate în sudul Bucureştilor, la Popeşti-Leordeni, în 
Lunca Dâmboviţei şi în alte locuri. Prin ei, bancherii Şina şi Dumba au acumulat averi 
colosale în România. 

Constantin Dumba, deţinător al unuia dintre cele mai mari magazine de artă din Europa, 
l-a sprijinit pe cumnatul său, Constantin Dinu Mihail din Craiova (a cărui bogăţie se compara 
cu aceea a Gh. Grigore Cantacuzino -Nababul ) să cumpere o mare colecţie de artă, care va 
deveni patrimoniul actualului ” Muzeu de Artă din Craiova 

Elena Dumba şi Maria Coloni, fiicele bogatului om de afaceri, trăiau la Viena dar, 
neavând copii, au lăsat întreaga lor avere lui Constantin Dinu Mihail, care deţinea în oraşul 
Craiova un palat impresionant, asemuit, desigur la scară mică, cu ’ 'Palatul Schdnbrunn La 
rândul ei, Maria Coloni (1834-1923) avea un conac la fel de frumos în Oltenia, la Deveselu 


Titanul finanţelor din Viena şi Budapesta în cartierul Titan din Bucureşti 

Familia Şina deţinea, la rândul ei, impresionante proprietăţi, ca număr şi 
valoare: adică 99 de moşii, însumând circa 140 000 ha, în Austria, Ungaria, 
Slovacia, Boemia, proprietăţi imobiliare la Viena, Paris sau în Italia, precum şi 
întinse averi în Ţara Românească - Bistriţa, Arad, Topliţa, în Bucureşti, la 
Dudeşti-Cioplea, precum şi la Hodoş, Kisdia/ Coşari, Tormac, Orţişoara, 
Calacea, Blumenthal, Fibiş, Sânnicolau, Charllotenburg în Banat. 

în perioada 1842-1912, Baronul Şina, precum şi moştenitorii acestuia, erau 
stăpânii a cam jumătate din suprafaţa actualului cartier bucureştean Titan-Balta 
Albă, respectiv moşia Dudeşti-Cioplea, aproximativ 3000 de hectare, incluzând 
cartierele Pantelimon, Titan, Balta Albă, Dristor-Baba Novac, Dudeşti. 

Cumpărătorul acestei averi, Ivan Grueff, a dobândit în 1912 de la moştenitorii 
miliardarului vienez chiar si titlul de baron! 

5 

în schimb, moşiile din comitatele Timiş şi Torontal au fost moştenite după 
moartea baronesei Anastasia de Şina de fii acesteia, conţii Simon şi Sigfried de 
Wimpffen. Un conac deţinut de aceşti urmaşi ai Baronului Şina se găseşte la 
Maşloc, în Banat. 

Aceste proprietăţi erau comparabile cu cele ale conţilor de Eszterhâzy. 
întrucât afacerile erau din ce în ce mai prospere iar bogăţia proverbială sporea 
neîncetat, baronul Şina îşi permitea să ofere cu dărnicie consistente donaţii unor 
orfelinate, creşe, spitale sau să înfiinţeze bănci, ori societăţi de asigurare. 

Palatele sale din Viena ( Hohenmarkt sau Fleischmarkt nr. 20/22), unele 
supravieţuind şi în zilele noastre, cum este cel aflat în oraşul luminilor, Paris, 
sau pe Canale Grande, în Veneţia, făceau să pălească de invidie pe adversarii 
săi. 

Interesul Baronului Şina în construcţia de căi ferate (Şina este fondatorul 
celebrei companii austriece STEG), în Austria şi Ungaria, a impulsionat 
dezvoltarea acestui domeniu şi în Transilvania, Banat, Bucovina, dar mai ales 
averile născute în domeniul bancar, a făcut din acest nume un adevărat brand, 
una dintre cele mai mari case de afaceri din Europa. 

Baronul Şina s-a implicat însă şi în derularea unor variate proiecte culturale. 
A fondat celebrul Institut Politehnic din Viena, a fost binefăcătorul Academiei 
de Arte Frumoase de la Viena, al Academiei din Pesta, a fondat şi construit o 
Academie la Atena, de asemenea a creat Observatorul Astronomic din capitala 
elenă, aflat pe Colina Nimfelor, chiar în faţa Acropolelor şi Agorei, pe 
frontispiciu fiind scrisă deviza marelui ctitor aromân: ”Servare Intaminatum 
De aceea, la Viena, în Leopoldstadt, cât şi la Atena, există străzi care îi poartă 
numele. Grecii i-au acordat chiar titlul de ” everget ”, adică binefăcător al 
naţiunii. 

Familia Şina a construit sau a renovat aşezăminte religioase, dintre care 
amintim Biserica Sf. Gheorghe de la Viena (din strada Fleischmarkt ), dar şi 
Catedrala Ortodoxă din Arad, numărându-se printre ctitori, împreună cu familia 
Mocioni. 

în Banat, la Charlottenburg, localitate monument - istoric, aflată la 50 km 
de Timişoara, pe drumul spre Lipova, singurul sat în formă perfect circulară din 
România, domeniu deţinut de familia Baronului Şina, s-a ridicat o biserică la 
1875-1876, păstrată şi în zilele noastre. 


14 



Din păcate, Conacul familiei Şina din Charlottenburg a fost demolat. 
Totuşi, ca prin minune, s-a păstrat Conacul deţinut de Baronul George Simon 
Şina, din localitatea Orţişoara , Jud. Timiş. 



Conacul Baronului G. Simon Şina, din Ortisoara, Jud. Timiş 

(cf. http://monumenteuitate.org/en/monument/547/Ortisoara-Sina-GyoergY) 


A oferit bani pentru editarea de ziare şi reviste, a cumpărat abonamente la 
presa de limbă română din Pesta şi din Viena, dar nu s-a eschivat nici de la 
finanţarea ziarului ”Budapesti Szemle 

Palatul Academiei Ungare de Ştiinţe, despre care am vorbit la începutul 
acestui articol, şi al cărui membru a fost şi Gheorghe Ioanovici, parlamentar, 
secretar de stat, locuind în Strada Kiraly, deci în cartierul unde se vorbea 
româneşte, este aflat în imediata apropiere a Podului cu Lanţuri, iar puţin mai 
departe se întinde fief-w\ prosperilor negustori aromâni. 

Acest lăcaş al ştiinelor este rezultatul contribuţiei materiale a unor familii de 
machedoni. La mijlocul veacului al XlX-lea, Academia maghiară nu avea un 
sediu permanent, astfel încât, cu câteva decenii înainte, academicienii se 
întruneau încă la Bratislava, într-un local din acest oraş. 

Ulterior, beneficiind de generozitatea dezinteresată a unui aromân, Academia 
se întrunea în Palatul Naco, unde închiriase câteva spaţii, aici aflându-se chiar şi 
biblioteca instituţiei academice. 

5 

Preşedintele Academiei Maghiare, contele Dessewffy Emil, observând 
această situaţie nefirească, face un apel public pentru sprijinirea iniţiativei de 
construire a unui sediu propriu pentru celesta instituţie. 

Chiar înainte de acest apel, la data de 14 august 1858, baronul Simon Şina 
(1810-1876), donează o sumă fabuloasă pentru acele timpuri, aceasta fiind 
prima şi cea mai mare donaţie pentru ridicarea edificiului Academiei. 

Ca o recunoaştere a meritelor sale, Baronul Şina a fost ales membru al 
conducerii Academiei, în anul fondării acesteia - 1858. Fiul său, Simon 
Gheorghe de Şina ( 1810-1876) un mecena desăvârşit, a oferit în continuare 
sprijinul său Academiei Maghiare de Ştiinţe. 

Simon a avut patru fete, căsătorite cu odrasle nobiliare (Mavrocordat, 
Ipsilante, se pare alese cu ochi atent chiar de către el). Una dintre acestea, Irena 
(1843-1881), fusese soţia lui Gheorghe Mavrocordat, latifundiar şi om de afaceri 
din Moldova, descendent al domnitorului Constantin Mavrocordat. Se spune 
despre aceştia că erau pasionaţi de jocul la ruletă, încât fabuloasa avere 
moştenită s-a topit pe negândite. După decesul Irenei, acesta construieşte la 
Vaslui, cu banii fostei soţii, Casa Mavrocordat (actualmente Palatul Copiilor ), 
unde, în perioada interbelică, a locuit mareşalul Constantin Prezan. 

Dar bogatul mecena Şina a acordat subvenţii şi Teatrului Naţional Maghiar , 
în special pentru Casa de pensii a acestei instituţii. 


Familii vorbitoare de limba română 

Aromânii au găsit în metropola maghiară de pe Dunăre un teren propice 
pentru sporirea bunăstării lor personale: de exemplu, pe la 1840, un imperiu 
imobiliar situat în partea de est a Pieţei Vorosmarty de azi aparţinea în totalitate 
acestor întreprinzători negustori creştin ortodocşi, veniţi din Balcani. 

Dar aromânii erau în topul familiilor bogate chiar şi la Viena. în acest oraş 
existau în vremea lui Eminescu şi alte nume de aromâni, care au jucat un rol 
important în viaţa urbei: Şina, Dumba, Curţi, Duca, Tirca, Spista, Dora, Gyra, 
Capra, Zotta şi altele. Ei vorbeau şi înţelegeau limba română, erau de religie 
ortodocsă, au sprijinit, aşa cum vom vedea mai jos, comunitatea românească, şi 
putem să îi asimilăm, fără tăgadă, spiritualităţii româneşti, răspândite peste tot în 
jurul ţării noastre. 

Desigur, grecii vor protesta, aromânii vor ridica obiecţii, mecedo-românii 
vor nega o eventuală asimilare a acestei populaţii la comunitatea largă daco- 
traco-română, maghiarii la fel, încât să nu ne mire faptul că sunt istorici care nici 
nu vor să accepte faptul că Şina ar fi aromân, dimpotrivă susţinând că sunt de 

origine ebraică (nu este singurul caz de acest fel: la Viena, somptuosul Palat 
Todesco, aparţinând unui mare om de afaceri de la mijlocul secolului XIX este 
catalogat de cele mai multe surse ca aparţinând unui bancher evreu, un singur 
izvor documentar afirmând stingher că Todesco a fost de origine română). 

în România reprezentanţii aromânilor au o recunoaştere clară a originii 
lor, dar prin înfăptuiri, prin limba în care şi-au scris operele, ei aparţin 
spiritualităţii române, chiar dacă doar mama, tatăl sau unul dintre bunici a fost 
aromân: Lucian Blaga, Octavian Goga, Dimitrie Bolintineanu, Dosoftei 
Mitropolitul, Andrei Şaguna,Tache Papahagi, George Mumu, Alexandru 
Mocioni de Foeni, Emanuil Gojdu, Baronul Şina, Nicolae Dumba, Theodor 
Capidan, Camil Ressu (Rhessus) fraţii Capşa, fondatorii “Casei Capşa ” din 
Bucureşti, V. A. Urechia, iar mai recent Toma Caragiu, Stere Gulea, Ion 
Caramitru, Teohar Mihadaş, Victor Papacostea. 

Ei s-au arătat a fi harnici oameni de afaceri, alături de reprezentanţi ai 
altor etnii, dar cu conexiuni profunde în România. Să nu uităm că, la Viena, 
capitala Imperiului Austro-Ungar, existau câteva instituţii bancare, cu rădăcini 
româneşti. Astfel începând cu 1877, funcţiona aici o bancă înfiinţată de 
bancherul român, M. Jaques Elias (1844-1923), împreună cu cei doi fraţi ai săi, 
având un al doilea sediu la Bucureşti. în Capitala României putem menţiona un 
alt mare bancher al vremii, Mauriciu Blanc, şcolit la Viena. Acesta, împreună cu 
J. Marmorosch (decedat la Viena în 1904, unde a locuit după ce a părăsit 
România, în 1870) a înfiinţat în 1874, Banca ” Marmorosch , Blank & Co”, 
comanditară a Băncii „Isac Lobel” din Viena. îl amintim, în sfârşit, pe Moritz 
von Todesco (1816-1873), bancher evreu de origine română, a cărui 
impresionantă reşedinţă vieneză poate fi admirată şi în zilele noastre, o bijuterie 
a arhitectului Teophil Hansen. 

O mare parte din averea familiei Şina s-a închegat din comerţul cu 
bumbac sau alimente, aduse din Balcani în Austria şi Ungaria De asemenea, 
putem afirma că avântul cafenelelor vieneze, în secolul al XlX-lea, se datorează, 
inclusiv înfloritorului comerţ cu tutun practicat cu succes de Şina. Deşi era un 
teritoriu sub dominaţie otomană, această situaţie nu l-a împiedicat pe 
întreprinzătorul om de afaceri să dezvolte relaţii comerciabile profitabile, 
inclusiv cu lideri de la Sankt Petersburg. Se afirmă că multe familii aristocratice 
ruseşti, printre care şi aceea a generalului Kiseleff, aveau fonduri depuse la 
banca lui Şina. 

Legenda spune că Simon Şina era prieten la cataramă cu Aii Tebelin, paşa 
din Ianina, demnitar ce furase cu vârf şi îndesat, banii fiind depuşi în seifurile 

familiei Şina. Murind, în urma unui asasinat pus la cale de un ofiţer francez 
(crimă descrisă de Alex. Dumas în romanul ” Contele de Monte Cristo ”), banii i- 
ar fi rămas familiei Şina. 

Aceşti vorbitori de dialect român au ales să îşi deschidă prăvăliile în toate 
pieţele aglomerate ale oraşului, pe principiul, ”unde-i dever e şi tocmeală/ iese 
bună socoteală”, ajungând astfel să îngrămădească bob cu bob în hambarul 
personal, sporind, pe zi ce trece, averi colosale. 

Propensiunea proverbială a machedonilor de a achiziţiona proprietăţi 
imobiliare, fie în Bucureşti, la Viena sau Budapesta, îşi are mai ales în capitala 
maghiară un exemplu notabil. Centrul Budapestei este plin de proprietăţi 
imobiliare ale unor oameni de afaceri creştini ortodocşi, vorbitori de limbă 
română. Aceştia obişnuiau să construiască locuinţe, magazine sau depozite de 
mărfuri şi lângă Dunăre, fiindcă bogăţia lor s-a datorat comerţului fluvial. 

Ca urmare, aceşti harnici şi strângători comercianţi s-au stabilit în zona Pieţei 
Teatrului ( Piaţa Vdrdsmarty), ori în apropiere de Piaţa Jozsef Nădor şi 

r 

Ujvăsdrter. 

îi găsim locuind în aglomeratele străzi Vaci, Bălvăny ori Ket Sas, unde se 
adunaseră reprezentanţii familiilor Nedelcu, Gojdu, Lepora, Derra, Ioanovici şi 
Şina. 

în prezent, din cei aproape 1,8 milioane de locuitori ai Budapestei, 
românii nu depăşesc cifra de 10 000. Majoritatea acestora locuiesc în Sectorul al 
VUI-lea al Capitalei - Jozsefvăros- pe malul estic al Dunării, în apropierea 
centrului capitalei, denumirea sectorului însemnând ” Oraşul lui Iosif (după 
numele împăratului Iosif al II-leă), aşa cum centrul oraşului mai este cunoscut şi 
sub numele de ” Oraşul lui Leopold ” (la Viena avem, de asemenea, cartierele 
Josephstadt si Leopoldstadt) 

Povestea proprietăţilor din Strada Văd 

Am pornit în călătoria mea prin Budapesta, plecând din Piaţa Szechenyi 
Istvăn, apoi am apucat pe cocheta Dorothya utca şi, mergând drept înainte, după 
puţin timp am ajuns în Piaţa Vdrdsmarty. De aici începe strada Vaci , elegantă, 
cu numeroase clădiri superbe, dar şi cu locuinţe de secol XIX, ce au aparţinut 
unor mari nume, care au reprezentat repere importante pentru viaţa culturală 
românească din acest oraş. Strada intersectează Bulevardul Lajos Kossuth, cel 
care se continuă cu Podul Erzsebet de peste Dunăre şi, în curând ajungem în 
ceea ce se numeşte inima cartierului Belvarosi, unde vom poposi o clipă pentru a 

vedea locul presupus al redacţiei Revistei ” Familia ”, unde a debutat Eminescu, 
ca poet. 

Mai întâi să ne reamintim că, în faţa Podului cu Lanţuri , dinspre Piaţa 
Szechenyi Istvăn, deci în preajma clădirii Academiei, s-a aflat Palatul lui 
Alexandru Nâko, construit în anul 1827, într-un stil neo-clasic. Pe la 1880, 
Palatul este vândut unei companii de asigurări engleze, care înalţă aici ceea ce se 
va numi de acum încolo Palatul Gresham. în prezent, aici se află un impozant 
Hotel ( Four Seasons). 

Văci Utca este cea mai veche arteră comercială a Budapestei, mergând 
paralel cu Dunărea. Imobilul cu nr. 9 reprezintă fieful familiei de aromâni Naco 
(Nâko în ungureşte), cu moşii întinse în Banat. Pe la 1840, contele Alexandru 
Nâko va construi o clădire, cunoscută mai târziu sub numele de „Casa celor 
şapte palatini ”, pe care fiul său o transformă în hotel. Aici a funcţionat, 
începând cu 1865, faimosul Hotel Naţional , având numeroase camere dar şi un 
restaurant şi o cafenea de prim rang. Schimbându-şi proprietarii, suferind 
renovări şi transformări, imobilul va deveni, după 1967, Teatrul din Pesta. 

Acest conte, Alexandru Nâko de Szent Miklos, a cumpărat la Viena, în 
1830, un faimos Palat, cunoscut astăzi dreptul ” Palatul Eskeles” (Viena, 
Dorotheergasse 11, din primul district al oraşului), pe care familia sa şi urmaşii 
l-au locuit timp de 70 de ani, de aceea a fost cunoscut şi sub denumirea Palatul 
Nâko. A fost vândut la începutul secolului XX de Koloman Nâko, devenind 
galerie de artă, acum muzeu. 

în Viena, familia nobililor Nâko a mai construit un Palat, în 1872, în 
Argentinierstrasse 16 ( Aleegasse ), cunoscut în prezent drept ”Casa 

Wittgenstein” . Atunci, clădirea a costat astronomica sumă de 175 000 de 
guldeni, devenind în scurt timp un faimos loc de întâlnire al artiştilor. 

Koloman Nâko ridicase un castel, având 99 de camere, la Comloşul Mare, 
în Banat, pe lângă palatele de la Viena şi Pesta. 

Contele Nâko iubea teatrul, înfiinţând o astfel de sală chiar la reşedinţa sa, 
unde se organizau spectacole de teatru, de operă sau erau invitaţi muzicieni 
celebri. 

Se pare că însuşi Mihai Eminescu, aflat în turneu cu trupa lui Pascally la 
Timişoara, a luat parte, la invitaţia contelui Nâko, la o reprezentaţie teatrală pe 
scena din Comloşul Mare. 

Reşedinţa grofului Nâko din această localitate, înconjurat de un parc de 10 
hectare, este cunoscută sub numele de Conacul San Marco. Povestea sa este 
următoarea: Pe la începutul secolului al XlX-lea, fraţii Cristofor şi Chirii Naco, 

de origine aromână, s-au stabilit în Banat. Moştenitorii lui Cristofor Naco au 
moştenit domeniile de la Sânnicolaul Mare, iar cei ai lui Iosif au obtinut 

5 "s 

Comlosul si Teremia. 

> 5 



Palatul Năko de la Sânnicolaul Mare , creaţie a marelui arhitect maghiar Ybl 

Miklos, în prezent sediu de Primărie 

(cf. http : //monumenteuitate . org/ro/monument/9/S annicolau -Mare-N ako) 


Contele Năko, după cum spune un istoric "a fost un iubitor al fastului, 
înclinat spre risipire, a cărui pasiune spre jocuri costisitoare a înghiţit sume 
uriaşe''. Nu era ceva ieşit din comun, fiindcă, din păcate, şi fiicele Baronului 
Şina împrăştiat averea tatălui lor. 

Cheltuielile nesăbuite au condus la situaţia neplăcută ca domeniile de la 
Teremia-Comloş să intre în ghearele fiscului. Totuşi, Mileva Năko, fiica 
proprietarului, pentru a salva din averea ce începea să se evapore, s-a căsătorit la 
18 ani cu ducele italian Giulio Capece Zurlo di San Marco, cu mult mai în 
vârstă decât nurlia Mileva (se spune că aceasta a avut o idilă fulgerătoare chiar 
cu împăratul Franz Iosef), de aceea şi numele reşedinţei nobiliare este Conacul 
San Marco. După reforma agrară din 1921-1922, bătrâna contesă a rămas doar 
cu 500 de hectare, şi - neavând urmaşi - a donat statului român acest domeniu 

(1926). Contele Nâko este înmormântat la Comloşul Mare , alături de soţie şi de 
tatăl său, Iosif Nâko. Or fi fost aromâni, dar trăind atâtia ani în Banat, româneşte 
tot vorbeau ! 



Conacul San Marco al urmaşilor Baronului Nâko 

(cf. http://monumenteuitate.org/ro/monument/69/Comlosu-Mare-San-Marco ) 


O parte din proprietăţile nobililor Nâko au dispărut (conacul din Cenad, 
Jud. Timiş), sau sunt într-o situaţie jalnică, precum conacul Nâko din Satul 
Cuied, Corn. Buteni, Jud.Arad. 



Conacul Nâko, Satul Cuied, Corn. Buteni, Jud.Arad.(cf. idem) 


în strada Vaci nr. 16 se înalţă una dintre proprietăţile familiei Mocioni, 
veche de două secole, cunoscută însă şi sub numele de „Casa Bethlen ”. 

Casa din strada Vaci, numărul 17 a fost în proprietatea familiei Manno, 
dintre care cel mai cunoscut era bancherul Ştefan Manno, unul dintre cei mai 
mari oameni de afaceri din Pesta. Familia Manno a locuit în casa de pe strada 

Vaci până la mijlocul anilor 1860, după care s-a mutat în imobilul cu două etaje 
din strada Kirâly. 

La numărul 21, de pe aceeaşi stradă, se află biserica şi curtea grecească, 
terenul fiind cumpărat de un negustor de piele machedon, Dumitru Arghir. 

Piaţa Petofi 

Biserica ortodoxă a macedoromânilor şi grecilor din Pesta a fost 
construită pe malul Dunării, la fondarea ei contribuind nu mai puţin de 179 de 
familii dintre cele mai bogate ale oraşului. Colonia ortodoxă număra aproape 
600 de persoane, pentru ei înfiinţându-se la 1788 parohia ”Graeco-valachica 
comunitatis Pestiensis 

Curtea Grecească , cu biserica şi zona înconjurătoare, a dăinuit în strada 
Kis, până în anul 1937, fiind considerate fief-u\ grecesc din Budapesta. 

Din păcate, ca şi la Viena, disensiunile de ordin confesional au făcut ca 
între greci şi macedoromâni să existe neînţelegeri, ce au culminat cu separarea 
slujbelor, astfel că, începând cu anul 1888, românii au folosit ca lăcaş de cult 
una dintre casele Fundaţiei Gojdu, din strada Holld. 

Strada Peşti Barnabăs 

în imobilul din strada Peşti Barnabăs nr. 2, Atanasie Grabovschi (1779— 
1840), mare exportator de vinuri ungureşti, de postavuri, unchiul mitropolitului 
Andrei Şaguna, organiza în această casă un salon literar, având printre invitaţii 
permanenţi pe Petru Maior, Samuil Micu-Clain, Gheorghe Şincai, Dinicu 
Golescu, Zaharia Carcalechi, Dimitrie Ţichindeal, Damaschin Bojincă, Eftimie 
Murgu, Emanuil Gojdu etc. 

Corifeii Şcolii Ardelele, Samuil Micu-Clain, Gheorghe Şincai şi Petru Maior 
se aflau în acea vreme la Budapesta în calitate de editori de cărţi româneşti 
tipărite la Universitate. Cu timpul, mai mulţi studenţi români ai Universităţii din 
Pesta frecventau Salonul Grabovschi, unde se purtau discuţii serioase de 
literatură, istorie, religie şi se ţineau conferinţe. Toţi scriitorii şi gânditorii mai 
renumiţi din acele timpuri s-au perindat prin acest salon. Aici s-a conturat şi a 
prins viaţă mişcarea naţională română din Pesta. Ideile celor care frecventau 
salonul au fost publicate în revista de literatură Biblioteca românească. 

Clădirea aceasta este singura casă din Pesta, păstrată până în zilele 
noastre, aparţinând stilului baroc laic. 

Strada Veres Pâine 


Strada Veres Pâine este paralelă cu strada Vâci , intersectându-se cu strada 
Nyaryi Pal. în imobilul de la nr. 11 se afla Societatea „Petru Maior ”, unde se 
edita şi revista ” Luceafărul 

Istoricul acestei societăţi se aseamănă cumva cu acela al studenţilor de la 

5 5 

Viena. La mijlocul secolului al XIX, în capitala Ungariei învăţau un număr 
însemnat de studenţi vorbitori de limbă română, veniţi din toate provinciile. 
Pentru ei, în cadrul facultăţii de la Pesta s-a creat o catedră de limbă şi literatură 
română, în fruntea căreia se afla Alexandru Roman (1863). 

încurajaţi de această izbândă, studenţii, în frunte cu Iosif Vulcan, au 
creat Societatea „Petru Maior” (1864), având mai ales un caracter cultural şi 
literar. 

Societatea „Petru Maior” a avut, începând din 1868, o preponderentă 
orientare literară şi culturală, la care Ioan Slavici, pe atunci student în Pesta, a 
avut o însemnată contribuţie, chiar redactând Statutul acestei societăţi. Membrii 
societăţii au reuşit să întemeieze şi o bibliotecă, în cadrul căreia se organizau 
evenimente literare şi seri de lectură. 

în 1902, sub egida Societăţii „Petru Maior ” a apărut o revistă literară- 
Luceafărul. începând cu anul 1903, redactorii revistei au fost Octavian C. 
Tăslăuanu şi Octavian Goga. Publicaţia aceasta a fost tipărită până în 1906 la 
Budapesta, iar apoi, din 1914, la Sibiu. în 1919, Luceafărul a fost condusă de 
Nicolae Iorga. 

în revista ” Luceafărul” a fost cultivat cultul lui Eminescu şi tot aici şi-a 
publicat Goga numeroase creaţii artistice, reunite apoi în volumul Poezii , care a 
apărut la Budapesta, în 1905. Goga a câştigat cu acest volum de versuri marele 
premiu al Academiei Române , în 1906. 

De amintit că Octavian Goga a locuit în acest imobil (et. III, ap. 23), în anii 
1903-1904, când a a fost redactorul revistei. 


Piaţa Vorosmarty 

Centrul istoric al oraşului Budapesta era dominat de casele şi proprietăţile 
unor bogate familii de aromâni, majoritatea construite în latura de est a pieţii. 
Aici îşi avea reşedinţa familia Mocioni, în casa de la numărul 2 ( Palatul 
Mocioni) ; 

Alexandru Mocioni ( 1841-1909) 


La numărul 3 se afla Palatul lui Gheorghe Şina; în continuare se afla 
reşedinţa lui Anastasie Lepora (nr. 4), urmată de proprietatea lui Constantin 
Grabovschi (nr. 5), iar pe colţ se afla reşedinţa somptuoasă a lui Anastasie 
Lica, la numărul 6. 

Piaţa Vorosmarty nr.6 (clădirea de pe colţ) a aparţinut lui Dimitrie Anastasie 

Lica 


Palatul acestuia a fost un loc de întâlnire al intelectualilor români din 
capitala maghiară. Murind în anul 1871, Anastasie Lica a lăsat urmaşilor ca 
moştenire nu mai puţin de cincisprezece imobile în Pesta. A rămas în inima 
contemporanilor prin aceea că el, împreună cu familia, au sprijinit din plin 
comunitatea românească de aici, ajutând în special pe studenţii români care 
învăţau în capitala Ungariei. 

Curtea Gojdu 


Am căutat dinadins proprietăţile ce au aparţinut Fundaţiei Gojdu de la 
Budapesta, deoarece există o legătură subtilă între acest Mecena şi Mihai 
Eminescu. 

Poţi pătrunde în acest complex de curţi şi grădini, aşezate longitudinal, 
venind din orice parte a oraşului. 



De aceea, păşesc cu emoţie în locurile care evocă personalitatea lui E. 
Gojdu, fac fotografii şi încerc să îmi imaginez un dialog între cele două mari 
figuri ale istoriei românilor din Ungaria dar şi de pretutindeni. 

Mai întâi, câteva cuvinte despre părintele spiritual al acestei fundaţii: 

Emanuil Gojdu (1802-1870) provine dintr-o familie de negustori 
macedoromâni, fiind născut în Oradea, la 9 februarie 1802. A studiat la şcoala 
românească din acest oraş, apoi la liceul catolic, după care s-a prezentat la 
Academia de Drept. Un an mai târziu, şi-a continuat studiile la Bratislava. în 
1 823 şi-a terminat studiile la Pesta, unde a fost numit notar cambial şi, la vârsta 
de douăzeci şi doi de ani, a obţinut diploma de avocat. Gojdu a cumpărat o casă 
din strada Kirâly, mai târziu şi terenurile din vecinătatea acesteia. în 1 854 a 
trecut la parcelarea acestor terenuri şi a construit un rând de magazine în jurul 

propriei case. Acest complex poartă şi în momentul de faţă numele de Pasajul 

Gojdu. 

Planul celor 39 de pizerii, cafenele, baruri, bistrouri, centre fitness, centre de 
masaj, etc din Gozsdu Udvar - Budapesta 

Situată în centrul istoric al oraşului Budapesta, acest loc ce poartă numele 
întemeietorului, are o istorie fabuloasă, tristă în acelaşi timp, demonstrând 
grandoarea şi măreţia unor timpuri de mult apuse şi neputinţa noastră, a celor de 
azi, de a ne revendica ceea ce ne aparţine sau de a pune în prim plan, cel puţin, 
mult-puţina zestre rămasă de la înaintaşi. 

Străbat axul principal al acestui interesant complex de clădiri purtând 
patina vremii şi am impresia că autorităţile locale nu au avut curajul nici să le 
demoleze, nici să le modernizeze, conştiente că, moralmente, nu sunt proprietari 
şi nu au drept istoric consolidat asupra lor. 

Complex comercial-turistic în spaţiul Fundaţiei Gojdu 

în latura din dreapta şi stânga a fiecărei curţi se află restaurante elegante, 
cafenele pitoreşti, magazine de antichităţi, buticuri de tot felul, un fel de 
Lipscani de-al nostru. Pe aleea principală puzderie de vânzători ambulanţi, cu 
mărfuri de talcioc de altădată. Paradoxal, acest colţ de secol XIX place turiştilor, 
este savurat cu nesaţ. 

5 



Placă evocând crearea unei fundaţii guvernamentale comune, româno-maghiare, 
"în spiritul lui Gojdu şi al prieteniei dintre cele două popoare ” 

Desigur, pentru ei locurile acestea reprezintă pur şi simplu doar un segment 
dintr-un traseu exotic, extrem de ofertant, neavând habar ce a însemnat Fundaţia 
Gojdu în istoria intelectualităţii româneşti transilvănene timp de decenii. Ei nu 
ştiu că fundaţia acesta a funcţionat cu o deplină eficacitate, suplinind cu vârf şi 
îndesat bugetele sărace ale ministerelor învăţământului, culturii, cultelor, 
sănătăţii, ocrotirii sociale etc din România, alimentând cu burse şi stipendii 
elevii şi studenţii săraci, dar geniali, oferind resurse pentru tipărirea de carte, 
întreţinerea unor şcoli, internate, reparaţii de spitale, aziluri, orfelinate, biserici, 
înfiinţarea de muzee, biblioteci si câte si mai câte. 

O placă cu efigia fondatorului, un text cuminte şi împăciuitor în limba 
română şi maghiară, şi cam atât. 

O companie off shore a început să investească în domeniul imobiliar, în 
arealul Curţii Gojdu, testând reacţia părţilor implicate. Nimeni nu a protestat, 
totul pare OK ! 


GOZSDU 


Felujfttatta az Amir Hol 
es az Autoker Holding 1 




2009 . 



Compania ce administrează în prezent Curţile Gojdu 


Dacă este ceva de reproşat autorităţilor budapestane este emiterea cu 
uşurinţă a autorizaţiei de construcţie pentru un imobil modern, contrastând cu 
stilul arhitectonic al întregului cartier, nu numai al acestui loc, fiindcă în nici o 
ţară civilizată din lume nu se permite afectarea integrităţii unui sit protejat, cu 
valoare istorică şi culturală, prin asemenea construcţii, cu atât mai mult cu cât 
zona se afla deja într-un litigiu notoriu. 

Apart-hotel pe teritoriul unei zone istorice protejate ! 


în situaţia acesta, ce ar fi de făcut ? Din punct de vedere juridic, în ceea 
ce prijeşte Cazul Gojdu, lucrurile sunt clare (partea română este în culpă, 
fiindcă a omis cu intenţie sau din neglijenţă un lucru elementar şi anume 
notificarea în Cartea Funciară de la Budapesta a existenţei unui litigiu, deci 
slabe speranţe de anulare a unor contracte deţinute de companiile ce operează în 
acest spaţiu). 

Totuşi, dosarul poate fi adus în actualitate, prin câteva acţiuni ”to do”, 
efectuate ”în oglindă 

în primul rând, demararea imediată a demersurilor necesare, printr-o 
notificare şi un dosar preliminar, adresat UNESCO, indiferent dacă autorul este 
Mitropolia Ardealului, în numele Fundaţiei Gojdu, sau Ministerul Culturii, în 
numele Guvernului de la Bucureşti, privind situaţia acestui sit, cu solicitarea 
expresă de a se interveni cu maximă celeritate pentru declararea Curţii Gojdu 
drept ” patrimoniu mondial UNESCO ”, obţinând pentru el acelaşi statut precum 
îl au şi alte obiective istorice şi culturale din Budapesta ("Podul cu Lanţuri”, 
” Bulevardul Andrassy- Piaţa Eroilor”, ”Faleza Dunării”, ” Castelul Buda ”). 
Este o acţiune de durată, desfăşurată în etape, dar în felul acesta se va împiedica 
distrugerea clădirilor, modificarea acestora sau schimbarea statutului spaţiilor 
din acest areal. 

Slujbă la Capela Ortodoxă din complexul Gojdu de la Budapesta 

(i Strada Hollo, nr. 8). 

în al doilea rând, dat fiind faptul că autorităţile muncipale maghiare au 
conferit zonei o semnificaţie comercială pronunţată şi nu una istorică, religioasă 
sau culturală, se poate defini o strategie, bazată pe principii conceptuale de 
acţiune, similare demersurilor părţii maghiare, prin care Fundaţia Gojdu să 
mandateze o companie sau un consorţiu de companii, (pentru egalitate de 
tratament cu investitorul imobiliar implicat în Curtea Gojdu), cu finalitatea de a 
închiria una sau două curţi din acest complex, conferindu-le însă destinaţii 
culturale: săli de evenimente expoziţionale, concerte, librărie, anticariat, 
magazine de obiecte de artă sau religioase, artizanat, produse bio etc. 

Credem că partea maghiară nu ar avea de obiectat, fiindcă ar fi vorba de 
acordarea unui tratament egal, nediscriminatoriu, faţă de firme cu obiect de 
activitate comercial. Pe de altă parte, orgoliul maghiar nu ar fi vexat iar partea 
română ar şterge măcar din ruşinea de a nu fi capabilă să mişte din loc acest 
spinos dosar. 

în sfârşit, Primăria Generală a Capitalei - Bucureşti - ar putea să propună 
părţii maghiare, în speţă Primăriei Budapestei, fiindcă Pasajul Gojdu a fost luat 
în administrare de către autorităţile locale de sector, să ofere posibilitatea ca 
partea română (oricare ar fi aceasta) să efectueze o intervenţie de urgenţă, o 
toaletare a spaţiului acestor curţi, respectiv o zugrăvire a pereţilor vechilor 
clădiri, care arată destul de neîngrijit. Aprobarea venită de la Primăria 
budapestană fiind văzută ca un act de bunăvoinţă, Primăria Bucureşti va ţine 
cont de această bunăvoinţă şi va acţiona pe bază de reciprocitate ! 

Chestiunea fiind tratată la acest nivel, este evident că nu ar îmbrăca o 
coloratură politică, nu ar deschide răni şi nu ar resuscita dispute vechi. 


Emanoil Gojdu şi Mihai Eminescu 

Aflându-mă la Budapesta, mi-am pus întrebarea dacă aceste două mari 
personalităţi pot avea ceva în comun, şi în ce constă aceasta ? Răspunsul este 
afirmativ ! în numărul 6 al revistei Familia, din 25 februarie/9 martie 1866, 
prima pagină a publicaţiei insera un articol elogios dedicat de redacţie lui E. 
Gojdu, şi tot în acelaşi număr debuta şi tânărul M. Eminescu, primit cu bucurie 
de către redactorul şef, I. Vulcan. Cum revista de numai 12 pagini era citită cu 
nesaţ de ambii, iată că aceştia au avut ocazia să afle unul de existenta celuilalt, 
să devină personaje asupra cărora să se focalizeze atenţia românilor de 
pretutindeni, într-o revistă tipărită în Ungaria dar citită şi în celelalte provincii 
ale României. 

în aceeaşi revistă. I. Vulcan se referă la ” catastrofa” de la Bucureşti, 
respectiv detronarea lui Al.I.Cuza, despre care spune că ziarele nemţeşti de la 
Buda scot scorneli si basme. 

5 

De observat un amănunt interesant. Numărul Revistei "Familia'", în care a 
debutat M. Eminescu, conţinea şi un supliment, după cum este scris pe ultima 
pagină a publicaţiei, chiar pe ultimul rând tipărit. Oare ce conţinea acesta ? Unde 
poate fi găsit el ? Vor fi cumva şi alte poezii de Eminescu acolo ? Cine poate 
sti ? 

5 

Fiindcă vorbim de intersectări de destine, de coincidenţe sau nu, adaug un 
amănunt: la Viena, la Sanatoriul de la Oberdobling, călătorul din zilele noastre 
poate găsi în curtea acestuia două monumente, nu unul, dedicate lui Istvan 
Szechenyi, prietenul baronului Şina. Acesta a fost internat aici, la mijlocul 
secolului al XlX-lea, iar naţiunea maghiară i-a dedicat două monumente. Tot în 
curtea acestui sanatoriu, unde a petrecut câteva luni şi Eminescu, a fost internat 
cel mai mare poet romantic al Austriei, N.Lenau, născut în Banat. 

Monumentul dedicat lui Szechenyi Istvan, aflat în curtea fostului Sanatoriu de la 

Oberdobling, Viena. 


Mocioni 

Familia Mocioni, cu averi în Banat, la Foeni, dar şi cu nu mai puţin de 17 
imobile în Pesta, a avut un strălucit reprezentant în persoana lui Alexandru 
Mocioni (1841-1901). Trimis de părinţi să înveţe la piarişti, acesta continuă 
studiile de drept la Pesta, Viena şi Graz, se ocupă şi de muzică, dar excelează 
prin activitatea politică şi de mecenat. 

Nu este domeniu în care să nu fi contribuit cu bani sau alte ajutoare 
destinate şcolilor româneşti, pentru înfiinţarea şi construirea Muzeului ASTREI, a 
Societăţii pentru teatru român , al cărei conducător a fost până la ultima suflare. 
A condus Societatea Academică “Petru Maior ” a studenţilor români de la 

9 

Budapesta, a înfiinţat Banca “ Albina ” la Sibiu. Pasionat de muzică, Alexandru 

Mocioni a sprijinit cu generozitate participarea corurilor bănăţene la adunarea de 
la Lugoj (1896) a “Asociaţiei Transilvane pentru Literatura Română şi Cultura 
Poporului Român” (ASTRA), deţinând funcţia de preşedinte de onoare al 
“Reuniunii române de muzică şi cântări ” (1896-1909). 

El a înfiinţat la Timişoara ” Partidul Naţional Român ”, la 26 ian. 1869, 
precum şi numeroase asociaţii literare şi culturale în Banat, Transilvania şi 
Ungaria. 

Cel mai important aspect este însă ajutorul financiar acordat ziarelor 
româneşti din Pesta. Mocioni s-a remarcat prin grija părintească şi ajutoarele 
oferite studenţilor români aflaţi la învăţătură în acest oraş. Tot el a finanţat 
activităţile Societăţii „ Petru Maior”. 

Franz Liszt lua parte la seratele muzicale organizate de familia Mocioni în 
Palatul din Piaţa Vorosmarty de astăzi, colţ cu strada Vaci. 



Conacul Baronului Mocioni din Foeni, Corn Foeni, Jud. Timiş 

(Cf: http://monumenteuitate.org ) 

Conacul Baronului Mocioni din Foeni din com Bata, Sat Bulei, Jud. Arad 

(cf. http : //monumenteuitate . or ş/en/monument/3 9/B ulei -Mocioni) 



Palatul Mocioni din Satul Căpâlnaş, Com Birchiş, Jud. Arad, creaţie a marelui 
arhitect vienez Otto Wagner, în prezent Spital de Psihiatrie (!) 

( cf. http://monumenteuitate.org/en/monument/24/Capalnas-Mocioni ) 

Din păcate, Mocioni poseda în aceeaşi localitate, satul Birchiş, şi un alt 
splendid palat, în prezent demolat: 

Palatul Mocioni de Foeni (demolat) din Com. Birchiş, satul Birchiş, Jud. Arad 

(cf . http://monumenteuitate.org/en/monument/23/Birchis-Mocioni) 


Ziare şi reviste româneşti la Budapesta. 


Revista ” Familia” 


Desigur, orice împătimit de Eminescu ar dori să găsească la Budapesta 
locurile care amintesc de prezenţa ” Luceafărului” în presa de limba română a 
perioadei 1866-1870, mai ales redacţia Revistei Familia, unde s-a întâmplat 
debutul ca poet, la doar 16 ani, al geniului poporului român. 

Am studiat cu asiduitate lucrările doamnei Măria Berenyi, căreia ţin să îi 
mulţumesc pe această cale pentru uriaşa operă de cunoaştere a prezenţei 
româneşti în Ungaria, precum şi monumentala operă a regretatului savant V. 
Cândea, care a inventariat cu meticulozitate urmele româneşti în străinătate, din 
care m-am documentat consistent pentru această reconstituire livrescă a acelei 
perioade. 

Căutând aceste adrese, am întâmpinat însă de la început o oarecare 
dificultate şi anume stabilirea identităţii tononimice a adreselor respective. 

Se ştie că, la mijlocul secolului al XlX-lea, majoritatea locuitorilor 
Budapestei, mai ales după 1867, în special negustorii şi marea nobilime, erau 
vorbitori de limbă germană, ca urmare a prezenţei austriece de secole în istoria 
acestei ţări, că denumirile oficiale ale străzilor, cartierelor şi pieţelor erau în 
limba germană, datând din epoca Maria Thereza şi Leopold II, aceasta fiind 
limba oficială a Imperiului, desigur şi la Budapesta. 

Ulterior, nomenclatorul străzilor a păstrat o dublă identitate lingvistică: 
imperială (în limba germană) şi naţională (în limba maghiară). Mai mult, după 
1860, fiecare al treilea locuitor al acestui oraş era un nou venit, majoritatea de 
origine non-maghiară, astfel încât în Buda, maghiarii reprezentau în mod 
tradiţional o minoritate, faţă de vorbitorii de limbă germană. De exemplu, în al 
treilea cartier important al oraşului, Obuda, trăia o importantă populaţie de 
origine iudaică, cu tendinţe de expansiune spre Pesta. Alţi locuitori, aflaţi, cum 
am mai arătat, în zona centrală a oraşului, erau vorbitori de limba română. 



Nyăry Păi utca nr. 4: Aici a funcţionat redacţia ” Familiei”, atunci când debuta 

Eminescu 

Studiind numărul revistei ” Familia ”, marcând debutul lui Eminescu, ca 
poet, în 1866, se observă că redacţia şi administraţia revistei se găseau în acea 
epocă în strada Leopold nr.18, aşa cum se precizează în caseta redacţională. 

Denumirea germană a străzii a dispărut, iar placa este singura care atestă că 
aici a fost redacţia "Familiei” în anul 1866. 

De aceea, credem că informaţia prezentă pe placa aşezată în prezent pe 
faţada noului imobil de locuinţe din Nyâry Pal nr. 4, din sectorul V al capitalei 
maghiare, amintind că aici a fost redacţia Revistei ” Familia ”, trebuie nuanţată, 
având în vedere faptul că, în perioada 1865-1880, redacţia a avut mai multe sedii 
(1865 sil 866 în Leopold Strasse nr. 18, în 1867 în Mullergasse nr. 10, 1868 în 
Leopold Strasse, dar la numărul 4, în 1869 în Leopold Strasse, însă la nr. 33, în 
1870 în strada Dunării , nr. 3 precum şi în strada Şarpelui, nr. 2, în 1871 în 
strada Pălăriei nr.7, în anul 1872 în strada Arborelui Verde nr. 40, în 1873 şi 
1874, în strada Iernei nr. 1, în 1875, 1876 şi 1877, în strada Havas nr. 1, în 1878 
şi 1879 în strada Arborelui Verde, dar la nr. 12, în 1880, aceeaşi stradă dar la nr. 
13, mutându-se apoi la Oradea). 

De asemenea, se ştie că Mihai Eminescu a trimis în anii următori un număr 
de poezii la revista ” Familia ”, iar aceasta îşi schimba frecvent sediul redacţiei, 
în alte adrese din oraş. 

5 

Pentru edificare, invităm cititorii să consulte anuarul adreselor din Pesta şi 
Buda (Ofen), din perioada 1867 -1881: ’ A d re ss -Kale nd e r von Pest, Ofen und 
Alt-Ofen 1867-1881 

(https://library.hungaricana.hu/hu/view/FszekCimNevTarak 1 1 009 01/?pg=499&lavout=s&query=Familia%2 

o), pentru a afla aceste detalii. 

Aici aflăm că, în 1867, redacţia Revistei ” Familia'” se afla în sectorul 1 al 
capitalei maghiare, la adresa. Mullergasse 10 (” Famlia ” Eigenth., Veri. 
u.verantw.Red. Jos. Vulkan, Drucker erkdvi, Galgczy & Kocsi, Redactionsb. I. 

St. Mullergasse 10.) O altă informaţie preţioasă este aceea că tipografia folosită 
de revistele româneşti în aceea perioadă (Familia, Albina, Federaţiunea etc) se 
afla în strada Piaţa de Peşte, nr. 9. 


38 


^EZEN A HELYEN ALLT ÂZ A HAZ, AHELYBEN 10SIF VULCAN 
FAMILIA’C. FOLYOIRATÂ 18GG HÂRCIUS 9EN KQZdLTE A 
LEGNAZYOBB RCHAN KOLTO HIHAI EHINESCU ELSO VERSET. 

PE ACEST LOC SE AFLA CLĂDIREA IN CARE REVISTA „FAMILIA 
REDACTATA DE IDSIF VULCAP, A PUBLICAT LA 9 MARTIE 186G 

PRIMA POEZIE A CELUI MAI MARE POET FOMAM MIHAI EHINESCU. 


1992 


Placa situată în Strada Nyăry Păi nr. 4 

Este sigur că, la începutul anului 1866. redacţia se afla în strada Leopold 
nr. 18. Totuşi, în opinia mea, trezeşte nedumeriri această localizare datorită 
neconcordanţei mari dintre numerele poştale: 18 şi 4. De obicei, se schimbă 
numele străzii, dar nu şi numerotaţia caselor Unde au dispărut atâtea case ? 



Strada Nyăry Păi nr. 4, adresa de odinioară a Redacţiei Revistei ”Familia , \ la 

1866 - placa comemorativă-. 

în această imagine se observă intersecţia cu Strada Văci 

La Budapesta, neavând pe cine să întreb asupra acestei chestiuni, mai ales 
cum se numea în trecut această veche şi îngustă arteră a capitalei, strada Nyăry 
Pal , las răspunsul acestei întrebări pentru mai târziu. 

Cine erau cititorii revistei "Familia ” de la Budapesta, în anul 1866 ? 

Mi-am propus de multe ori să înţeleg de ce a debutat Eminescu la 
Budapesta în revista Familia ” şi nu la Cernăuţi, la Iaşi sau la Bucureşti ? 
Desigur sunt mai multe răspunsuri, dar unul dintre ele ar putea fi acela că, aici, 
în acest oraş maghiar exista o puternică comunitate vorbitoare de limba română, 
că ziarele tipărite în acest oraş pătrundeau cu mai mare uşurinţă în Bucovina sau 
Transilvania. 

Să încercăm, aşadar, să aflăm care erau cititorii ” Familiei ”, din rândul elitei 
româneşti de la Budapesta, folosind chiar informaţiile oferite de I.Vulcan în 
numărul 4, al revistei amintite, din 5/17 februarie 1866, redactorul şef descriind 
balul tinerimei române, desfăşurat în acest oraş, la care el însuşi a participat. 

Deci, la reuniunea tradiţională a reprezentanţilor de frunte ai românilor se 
aflau de faţă deputaţi, politicieni, oamenii de afaceri, protipendada românească 
de la Buda, demnitari români sau neromâni. 

Balul este deschis de orchestra românească , care interpreta melodii 
româneşti, dirijate de muzicianul Ioan Jancu (folosim ortografia vremii). 

Apoi, Paul Dragu a declamat o poezie de Zaharia Antinescu, urmată de tânără 
artistă Elisa Circa, venită din ţară special pentru această manifestare, care a 
interpretat o arie de Prume. 

Ştefan Perianu a interpretat Rapsodia Română , de Sipoş, urmând apoi balul 
propriu-zis, la care au luat parte: Doamnele Gozsdu, declarată protectoarea 
balului, Mocioni (George) născută Somogyi, Babesiu, Vomica, precum şi 
domnişoarele Gizela Somogyi, Elena Joanovici, Cristina Hadgi, Ema Stupă, 
Etelca Palfy, Maria Drazsi şi multe altele. 

Dintre bărbaţii de frunte ai coloniei române sunt amintiţi Anton şi George 
Mocioni, Babesiu, Vlad, Hodosiu, Maniu, Al. Roman, Borlea, Mihalyi, Dim. 
Jonescu, cpt. Vornica, Joanoviciu. 

Autorul acestei descrieri îi numeşte pe participanţi fără ezitare ” români ”, 
fiindcă îi enumeră separat şi pe „neromâni Stratimirovici, Damaschin etc. 

Cu această ocazie, s-a prezentat pentru prima oară Budapesta dansul 

„Căluşarii” . 

Iată, aşadar, cine erau cititorii de limbă română ai ” Familiei ”, desigur o 
parte dintre ei. Dar cunăscători de limbă românească erau mulţi la Budapesta, 
în acea perioadă, dovadă fiind ziarele şi revistele româneşti ce apăreau aici, 
printre ele şi cele ce ne interesează în mod special, fiindcă este vorba de 
Eminescu: ziarele ” Albina ”, ”Federaţiunea„ precum şi oreganizaţiile culturale 
româneşti de aici. 

5 

De altfel, Iosif Vulcan a reuşit să-l ia părtaş pe Mocioni la proiectul 
înfiinţării unui teatru în limba română. 

Astfel, în februarie 1870, Mocioni adună în casa lui din strada Vaci pe toţi 
intelectualii români din Budapesta, creând ” Societatea pentru fond de teatru 
român Societatea şi-a început activitatea cu un capital de opt mii de forinţi. 
Sediul societăţii a fost în Budapesta până în 1895. 

Subiectul creării unei instituţii care să promoveze teatrul în limba română a 
constituit şi tema unor însemnări de presă ale lui Eminescu. 


Ziarul ” Albina” 

în perioada grea ce a urmat după apariţia imperiului dualist, românii 
transilvăneni dispuneau de doar patru organe de presă importante: Gazeta 
Transilvaniei , Telegraful Român, Concordia şi Familia. Doar ultimele două 
apăreau la Pesta, iar celelalte, editate în Transilvania, împărtăşeau, din ce în ce 
mai mult, linia politică pasivistă. în aceste condiţii, liderii politici ai românilor, 
în special cei din familia Mocioni, resimţeau tot mai acut necesitatea unei gazete 
politice care să promoveze activismul politic, motiv pentru care au 
lansat Albina. 

Continuând politica promovată prin Diploma din Octombrie 1860, 
guvernul de la Viena decide ca în alcătuirea Senatului lărgit (a cărei componenţă 
a crescut de la 15 la 45 de membri), să facă parte şi reprezentanţii românilor: 
Baronul Andrei Mocioni de Foeni, pentru Banat, ierarhul Andrei Şaguna, din 
partea Transilvaniei şi Baronul Alecu de Petrino, pentru Bucovina. 


tnulu I — Xr. U • * Viciu». Doinincrj ' 17 . marţi u/ft nprilo INI*». 



ALBI NA 



Andreu Mocioni 


Antoniu Mocioni 


Georgiu Mocioni 
Dr. Alesandru Mocioni 


La doar un an după ce a fost ales deputat în Parlamentul de la Budapesta, 
Alexandru Mocioni, împreună cu alţi reprezentanţi din această ilustră familie, 
scot la Viena un ziar românesc, intitulat ,^ilbina ”. 

Ideea înfiinţării unui ziar pentru apărarea cauzei naţionale era mai veche, 
în 1861 înfiinţase în acest scop ziarul „Est şi Vest”. 

Ziarul ” Albina ” apare mai întâi la Viena, de trei ori pe săptămână (27 
mart. 1866 - 14 iul. 1869), apoi la Pesta, de două ori pe săptămână, până la 

încetarea ziarului, la 31 dec. 1876. Redactor responsabil a fost G. Popp (1866- 
1869) şi apoi Vincenţiu Babeş (1870-1876), editor fiind Vasile Grigoroviţă. 

Primul număr apare la 27 martie-8 aprilie 1866, chiar de sărbătoarea 
Sfintelor Paşti, iar articolul de fond, pus pe două coloane şi intitulat „ Cristos a 
inviatu !” este semnat de Andreu Mocioni, Antoniu Mocioni, Georgiu Mocioni 
şi Dr. Alesandru Mocioni. 

Conform declaraţiilor de principiu din articolul de fond, dar şi din cele 
ulterioare, Mocioneştii aleg Viena ca loc de concepere, editare şi difuzare a 
ziarului românesc „ Albina ”, deoarece aici, în capitala imperiului, se dezbat toate 
problemele majore din viaţa popoarelor supuse . 

în afară de politică, ziarul „A Ibina” se va ocupa şi de literatură, deoarece 
Alexandru Mocioni era pe deplin conştient de dificultăţile scrierii în limba 
română şi încerca pe toate căile să încurajeze producţiile literare. 

în acest sens, la ziarul „A Ibina” colaborează numeroşi oameni de cultură 
români, precum Mihai Eminescu, V.A. Urechia, Visarion Roman etc 

Periodicul ,j\lbina” a avut la început un ton moderat faţă de puterea 
dualistă, dar pe măsură ce maghiarii obţineau o influenţă crescândă la Curtea 
vieneză, atitudinea ei s-a radicalizat. 

în anul 1 869, guvernul maghiar a oprit distribuirea publicaţiei româneşti 
în teritoriile pe care le administra, de aceea Vicenţiu Babeş a avut neaşteptata 
inspiraţie de a aduce revista la Pesta, unde ea a continuat să apară ca organ de 
opoziţie. 

După prigoana suferită din partea autorităţilor, Vicenţiu Babeş a trebuit să 
suspende „Albina”, la sfârşitul anului 1876, nemaigăsind colaboratori dispuşi 
să-şi rişte libertatea, ba chiar viaţa, în confruntarea cu opresorii naţiunii. 

Eminescu a debutat în presă în ziarul ” Albina ”, având ca redactor şef pe 
Vincenţiu Babeş, publicaţie subvenţionată de baronul Andrei Mocioni. Articolul 
de debut se referea la personalitatea lui Aron Pumnul. 

Primul contact al lui Eminescu cu familia Mocioni s-a produs la 
Timişoara, cu ocazia turneului trupei de teatru Pascally în acest oraş. Atunci, la 
24 iulie 1868, Mihai Eminescu ia parte la botezul copilului familiei Pascaly, naş 
fiind baronul Andrei Mocioni. 

Ziarul ,. Albina” avea deviza „Daco-romania morală, culturală, una şi 
indivizibilă" . Pentru atitudinea sa antidualistă, colectivul de redacţie a avut 
adesea de suferit din partea autorităţilor 

în linii mari, conduita politică a ziarului viza trei obiective esenţiale: 
apărarea autonomiei Transilvaniei, unitatea culturală şi spirituală a întregului 

popor român şi avansarea unor idei politice extrem de îndrăzneţe în epocă, 
cum este cultivarea spiritului republican şi promovarea democraţiei reale. 

Multe articole, nesemnate, fireşte, de teama represaliilor autorităţilor 
vremii, afirmă răspicat idealul politic al luptei românilor transilvăneni, respectiv 
unitatea politică: . .singurul loc unde am mai putea cultiva şi salva românismul 
şi realiza visurile noastre de o Daco-Românie, în România liberă voi a zice. ” 

La sfârşitul anului 1876 ziarul ,Jdbina” îşi încetează apariţia, iar articolul 
de adio este cât se poate de sugestiv: „...nu se poate să nu fi pătruns şi să nu fii 
încolţit şi prins rădăcini în piepturile române şi ele vor răsări şi vor dezvolta 
ramuri puternice şi vor maarca calea vieţii, calea din robia Vavilonului spre 
pământul făgăduinţei, spre România şi împărăţia gintei lui Traian .” 


Ziarul ”Federatiunea ” 

încheierea ” compromisului ” austro-ungar din 1 867 îi determină pe liderii 
românilor, aflaţi sub stăpânirea austro-ungară, să decidă crearea unui nou organ 
de presă prin care să intensifice accentele de luptă împotriva politicii promovate 
de dualismul nou creat. 

Noul ziar se va numi ’Federaţiunea ”, având ca lideri de opinie pe 
Alexandru Roman, deputat în Dietă, profesor de limba română la Universitatea 
din Budapesta , precum şi pe Ioan Poruţiu, curajos luptător pentru recunoaşterea 
drepturilor tuturor popoarelor oprimate din imperiu. 

In articolul programatic din numărul 1 al ziarului, tipărit în 3/15 ianuarie 
1868, Alexandru Roman înfăţişează cititorilor orientarea politică a ziarului. 

Cei doi amintiţi mai sus susţin cu editoriale incitante orientarea şi politica 
militantă a ziarului, în care aduc serioase reproşuri conducătorilor politici ai 
vremii, reproducând subiecte şi teme preluate din diverse ziare apărute în 
România sau în străinătatre. 

”Federaţiunea” (1868-1876) este, după cum declară redacţia, un” Jurnal 
politic, literar, comercial şi economic ”. Apare la Pesta, mai întâi de patru ori pe 
săptămână (15 ian. - 28 dec. 1868), apoi de trei ori pe săptămână (1 ian. 1869 - 
27 dec. 1872), în sfârşit, bisăptămânal (31 dec. 1872 - 12 mart. 1876). Redactor 
responsabil, proprietar şi editor a fost Alexandru Roman, iar redactor Iosif 
Hodosiu. 

în ianuarie 1868 adresa redacţiei se găsea pe ”Malul inf. al Dunării” , Nr. 
32 iar locuinţa Redactorului era: ” Malul inf. al Dunării”, Nr. 19. 

în anul 1869, redacţia ziarului ” Federaţiunea” din Budapesta a fost în 
Alte -Post Gasse, nr. 1, iar în anii următori în Loveszutosa Nr 5, (strada 
Trăgătorului)-1870; Stationsgasse nr. 1 în 1871, 1872, 1873, 1874, 1875 şi 
1876. 

După anul 1871, atât redacţia ziarului ” Albina” cât şi aceea a ziarului 
” Federaţiunea” se găseau la Budapesta la aceeaşi adresă: Sationgasse nr. 1 . 

Ar fi binevenit ca măcar pe una dintre aceste clădiri, dacă se mai găsesc 
cumva, să se pună o placă, evocând faptul că poetul Mihai Eminescu a debutat la 
Budapesta în calitate de ziarist militant ! 

Dar, despre aceste chestiuni şi despre altele, în următorul reportaj, privitor 
la vizita ce urmează să o efectuez la Praga, desigur tot în legătură cu Eminescu. 

Dan Toma Dulciu 
Viena 

25 iulie 2017 

